| *Coregonus lavaretus* |
| --- |
|  |
| Estado de conservación |
| Vulnerable |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Actinopterygii |
| Subclase: | Neopterygii |
| Infraclase: | Teleostei |
| Superorde: | Protacanthopterygii |
| Orde: | Salmoniformes |
| Familia: | Salmonidae |
| Subfamilia: | Coregoninae |
| Xénero: | *Coregonus* |
| Especie: | ***C. lavaretus*** |

 |
| Nome binomial |
| ***Coregonus lavaretus***(Linnaeus, 1758) |
| Sinonimia |
| *Véxase o texto* |

***Coregonus lavaretus*** é unha especie de peixes osteíctios da orde dos salmoniformes, familia dos salmónidos, subfamilia dos coregoninos e xénero *Coregonus*, do que é a súa especie tipo.

Taxonomía
---------

### Descrición

A especie foi descrita por Linneo na 10ª edición do seu *Systema Naturae* baixo o nome de *Salmo lavaretus*.

### Sinónimos

Ademais de polo seu nome actualmente válido, a especie coñeceuse polos sinónimos:

* *Coregonus dispersus cognatus* Fatio, 1885
* *Coregonus lavaretus lavaretus* (Linnaeus, 1758)
* *Coregonus lavaretus maraenoides* Berg, 1916
* *Coregonus polcur brachymystax* Smitt, 1883
* *Coregonus rondeletii* Valenciennes, 1848
* *Salmo lavaretus* Linnaeus, 1758 (protónimo)

Características
---------------

Nun acuario
Hai moitas diferenzas entre as diversas formas de *Coregonus* pero, en xeral, teñen un corpo afilado, un maxilar superior lixeiramente sobresaínte e unha aleta dorsal carnosa, típica dos salmónidos.  
O fociño é curto e afiado, feito que distingue a esta especie das outras dúas especies de *Coregonus* do norte de Europa, *Coregonus albula* e *Coregonus peled*. O primeiro ten un maxilar inferior protuberante, mentres que, no segundo, ambos os maxilares teñen a mesma lonxitude.  
O dorso de *Coregonus lavaretus* é de cor verde azulada ou apardazada, os flancos son prateados e o ventre branco. As aletas son de cor gris escura.  

Raramente alcanza máis de 55 cm de longo ou supera os 2 kg de peso.

Bioloxía
--------

Endémico dos lagos Bourget e de Aiguebelette, na conca do río Ródano, en Francia, hai tempo tamén se encontraba no lago Léman.

*Coregonus lavaretus* aliméntase principalmente de invertebrados que habitan no fondo, ou de zooplancto. Os espécimes máis grandes tamén consomen insectos que viven na superficie da auga e de alevíns. A reprodución realízase no outono, entre setembro e novembro, dependendo en gran medida da temperatura da auga.

Estado de conservación
----------------------

A Unión Internacional para a Conservación da Natureza e dos Recursos Naturais, tendo en conta que especie extinguiuse no lago Léman a principios do século XX e, aínda que non hai ameazas actuais nin futuras para a especie nos pequenos lagos Bourget e Aiguebelette, pero que a introdución de coregónidos alóctonos é unha ameaza potencial, cualifica o seu status como *VU* (vulnerábel).

Notas
-----

1. 1 2 3  Freyhof, J. & Kottelat, M. (2008): *Coregonus lavaretus* na *Lista vermella* da UICN. Verisón 2021-3. Consultada o 7 de marzo de 2022.
2. 1 2 3  *Coregonus lavaretus* (Linnaeus, 1758) no WoRMS. Consultado o 7 de marzo de 2022.
3. 1 2  *Coregonus lavaretus* (Linnaeus, 1758) no GBIF. Consultado o 7 de marzo de 2022.
4. 1 2  *Coregonus lavaretus* (Linnaeus, 1758) no BioLib. Consultado o 7 de marzo de 2022.
5. 1 2  Whitefish. *Coregonus lavaretus* en *NatureGate*. *(en inglés)*. Consultado o 9 de marzo de 2022.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Coregonus lavaretus*** |

|  |  |
| --- | --- |
|  | Wikispecies posúe unha páxina sobre:  ***Coregonus lavaretus*** |

### Bibliografía

* Kottelat, M. & Freyhof, J. (2007): *Handbook of European Freshwater Fishes*. Cornol, Xura, Suíza: Publications Kottelat. ISBN 978-2-8399-0298-4.

### Outros artigos

* Salmoniformes
* Salmónidos
* Coregoninos
* *Coregonus*

|  |  |
| --- | --- |
| Identificadores taxonómicos | 
* ADW: Coregonus\_lavaretus
* BioLib: 15822
* DORIS: 381
* Dyntaxa: 6000084
* EPPO: COEGLA
* FE: 304685
* FE-New: ID
* FishBase: 232
* GBIF: 2351211
* iNaturalist: 98461
* IRMNG: 10158874
* ITIS: 161950
* IUCN: 5369
* NBN: NBNSYS0000188604
* NCBI: 59291
* Soortenregister: 138487
* TAXREF: 67862
* uBio: 124601
* WoRMS: 127180

 |

|  |  |
| --- | --- |
| Identificadores | 
* UNII: 1ST96G0BRJ

 |